29.3.2022 г.
BG
Официален вестник на Европейския съюз
L 101/1
II (Незаконодателни актове)
РЕГЛАМЕНТИ РЕГЛАМЕНТ ЗА ИЗПЪЛНЕНИЕ (ЕС) 2022/496 НА КОМИСИЯТА от 28 март 2022 година за одобряване, в съответствие с Регламент (ЕО) № 1107/2009 на Европейския парламент и на Съвета относно пускането на пазара на продукти за растителна защита, на активното вещество с нисък риск мултикапсиден ядрено-полиедрен вирус по Spodoptera exigua (SeMNPV), изолат BV-0004, и за изменение на Регламент за изпълнение (ЕС) № 540/2011 на Комисията (текст от значение за ЕИП) ЕВРОПЕЙСКАТА КОМИСИЯ,
като взе предвид Договора за функционирането на Европейския съюз, като взе предвид Регламент (ЕО) № 1107/2009 на Европейския парламент и на Съвета от 21 октомври 2009 г. относно пускането на пазара на продукти за растителна защита и за отмяна на директиви 79/117/ЕИО и 91/414/ЕИО на Съвета (1), и по-специално член 13, параграф 2 във връзка с член 22, параграф 1 от него, като има предвид, че: (1)
На 8 май 2018 г., в съответствие с член 7, параграф 1 от Регламент (ЕО) № 1107/2009, Испания получи заявление от Andermatt Biocontrol Suisse AG за одобряване на активното вещество мултикапсиден ядрено-полиедрен вирус по Spodoptera exigua (SeMNPV), изолат BV-0004.
(2)
В съответствие с член 9, параграф 3 от посочения регламент, на 24 септември 2018 г.
Испания — като докладваща държава членка — уведоми заявителя, другите държави членки, Комисията и Европейския орган за безопасност на храните („Органа“), че заявлението е допустимо.
(3)
На 24 март 2020 г. докладващата държава членка представи на Комисията, с копие до Органа, проект на доклад за оценка относно това дали може да се очаква посоченото активно вещество да отговаря на критериите за одобряване, предвидени в член 4 от Регламент (ЕО) № 1107/2009.
(4)
Органът изпълни изискванията на член 12, параграф 1 от Регламент (ЕО) No 1107/2009.
В съответствие с член 12, параграф 3 от Регламент (ЕО) No 1107/2009 той поиска от заявителя да предостави допълнителна информация на държавите членки, на Комисията и на Органа.
На 5 май 2021 г. извършената от докладващата държава членка оценка на допълнителната информация бе предадена на Органа под формата на актуализиран проект на доклад за оценка.
(5)
На 17 септември 2021 г. Органът предаде на заявителя, на държавите членки и на Комисията заключението си (2) относно това дали може да се очаква активното вещество мултикапсиден ядрено-полиедрен вирус по Spodoptera exigua (SeMNPV), изолат BV-0004, да отговаря на критериите за одобряване, предвидени в член 4 от Регламент (ЕО) No 1107/2009.
Органът направи заключението си публично достояние.
(6)
На 22 октомври 2021 г. и на 2 декември 2021 г. Комисията представи на Постоянния комитет по растенията, животните, храните и фуражите доклад за преразглеждане и проект на настоящия регламент относно мултикапсиден ядрено-полиедрен вирус по Spodoptera exigua (SeMNPV), изолат BV-0004.
(7)
Комисията прикани заявителя да представи своите коментари относно заключението на Органа, а в съответствие с член 13, параграф 1 от Регламент (ЕО) No 1107/2009 — и относно доклада за преразглеждане.
Заявителят представи своите коментари и те бяха разгледани внимателно.
(1) ОВ L 309, 24.11.2009 г., стр. 1.
(2) ЕОБХ (Европейски орган за безопасност на храните), 2021 г.
Рецензия на оценката на риска от употребата на активното вещество мултикапсиден ядрено-полиедрен вирус по Spodoptera exigua (SeMNPV) като пестицид, EFSA Journal (Бюлетин на ЕОБХ) 2021;19 (10):6848